ຕະຫຼາດຮຸ້ນ ໃນເອເຊຍ ຕົກຕ່ຳ ຫຼັງຈາກ ຊາວກຣິສ ໄດ້ລົງຄະແນນສຽງວ່າ "ບໍ່"
ຕະຫຼາດຮຸ້ນ ຈີນ​ແຜ່ນດິນ​ໃຫຍ່ ທີ່ຂ້ອນ​ຂ້າງ​ວ່າ ​​ເປັນ​ຕະຫຼາດທີ່​ແຍກໂຕ ຈາກ​ຕະຫຼາດ​ໃນ​ທົ່ວ​ໂລກ ​ໃນ​ເບື້ອງ​ຕົ້ນ ​ໄດ້​ສະ​ແດງ​ວ່າ ​ໄດ້​ຮັບ​ຜົນ​​ເປັນຢ່າງ​ດີ ​ໃນ​ວັນ​ຈັນ​ມື້​ນີ້.
ຕະຫຼາດຮຸ້ນເອເຊຍ ໄດ້ຕົກຕ່ຳລົງ ໃນວັນຈັນມື້ນີ້ ຫຼັງຈາກ ຊາວກຣິສຜູ້ມີສິດປ່ອນບັດ ໄດ້ລົງຄະແນນສຽງປະຕິເສດ ການຮຽກຮ້ອງໃຫ້ປະຢັດມັດທະຍັດ ໂດຍບັນດາຜູ້ໃຫ້ກູ້ຢືມ ເງິນນາໆຊາດ ຕະຫຼາດຮຸ້ນ Nikkei ຂອງຍີ່ປຸ່ນ ໄດ້ຂາດທຶນ ຫຼາຍກວ່າ 2 ເປີເຊັນ ໃນຂະນະດຽວກັນ ຕະຫຼາດຮຸ້ນ Hang Seng ຂອງ ຮົງກົງ ກໍຫລຸດລົງ ເກືອບ 4 5 ເປີເຊັນ ໃນຕອນທຽງ ຂອງການ ຊື້ຂາຍຮຸ້ນ ສ່ວນຕະຫຼາດຮຸ້ນ Kospi ຂອງເກົາຫຼີໃຕ້ ກໍຕົກຕ່ຳ ຫຼາຍກວ່າ 2 ເປີເຊັນ ໃນຂະນະທີ່ ຕະຫຼາດຮຸ້ນໃນ Sydney ແລະ Wellington ກໍປາກົດວ່າຂາດທຶນເຊັ່ນກັນ ຕະຫຼາດຮຸ້ນ ຈີນແຜ່ນດິນໃຫຍ່ ຂ້ອນຂ້າງວ່າ ເປັນຕະຫຼາດທີ່ແຍກ ໂຕຈາກຕະຫຼາດໃນທົ່ວໂລກ ໃນເບື້ອງຕົ້ນ ໄດ້ສະແດງວ່າ ໄດ້ຮັບຜົນເປັນຢ່າງດີ ໃນວັນຈັນມື້ນີ້ ຫຼັງຈາກ ທີ່ໄດ້ປະສົບກັບການຂາດທຶນຢ່າງໜັກເມື່ອບໍ່ດົນມານີ້ ແຕ່ ຕະຫຼາດຮຸ້ນ Shanghai Composite ໄດ້ສູງຂຶ້ນພຽງເສດສ່ວນ ໃນຕອນບ່າຍຂອງການຊື້ຂາຍນັ້ນ